ddrg/super_eurlex huggingface dataset:
Komisjoni määrus (EÜ) nr 556/2001,

21. märts 2001,

millega muudetakse määrust (EÜ) nr 2316/1999 (milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad) seoses tootmisest kõrvaldatud alade ja toetuse saamise tingimustele vastavate lina ja kanepi sortide loeteluga

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1672/2000, [2] eriti selle artiklit 9,

ning arvestades järgmist:

(1) Komisjoni määruses (EÜ) nr 2316/1999, [3] viimati muudetud määrusega (EÜ) nr 2860/2000, [4] sätestatakse määruse (EÜ) nr 1251/1999 üksikasjalikud rakenduseeskirjad seoses teatavate põllukultuuride jaoks pindalatoetuse andmise tingimustega ning kehtestatakse maa tootmisest kõrvaldamise tingimused.

(2) Vastavalt eespool nimetatud määruse artiklile 18 vastavad tootmisest kõrvaldamise toetuse saamise tingimustele üksnes maa-alad, mida eelmisel aastal on haritud saagikoristuse eesmärgil või mis on tootmisest kõrvaldatud vastavalt määrusele (EÜ) nr 1251/1999 või mis on kõrvaldatud põllukultuuride tootmisest või metsastatud vastavalt maaelu arengut käsitlevatele õigusaktidele.

(3) Kuna kõnealuste kitsenduste kehtestamisest on möödunud palju aega, ei ole nende kohaldamine tegelikkuses enam vajalik. Peale selle nõuab kõnealuse artikli järgimise kontrollimine ülemäära suuri jõupingutusi võrreldes meetme eesmärgiga. Seepärast tuleks kõnealused piiravad tingimused eeskirjade lihtsustamise eesmärgil tühistada.

(4) Kiu tootmiseks kasvatatava lina ja kanepi uusi sorte võib käsitada toetuse saamise tingimustele vastavatena. Seepärast tuleks need sordid lisada kiu tootmiseks kasvatatavate ja toetussüsteemi tingimustele vastavate lina ja kanepi sortide loetellu määruse (EÜ) nr 2316/1999 XII lisas.

(5) Käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2316/1999 muudetakse järgmiselt.

1. Artikkel 18 asendatakse järgmisega:

"Artikkel 18

"Maa tootmisest kõrvaldamine" tähendab määruse (EÜ) nr 1251/1999 artiklis 7 määratletud tähenduses pindalatoetuse saamise tingimustele vastava maa-ala söötijätmist."

2. XII lisa punkti 1 lisatakse sordid "Adélie" ja "Caesar Augustus".

3. XII lisa punkti 2a lisatakse sort "Uso 31".

4. XII lisa punkti 2b lisatakse sort "Delta-Ilosa" ja sellest punktist jäetakse välja sort "Uso 31".

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 2001/02. turustusaastast.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. märts 2001

Komisjoni nimel

komisjoni liige

Franz Fischler

[1] EÜT L 160, 26.6.1999, lk 1.

[2] EÜT L 193, 29.7.2000, lk 13.

[3] EÜT L 280, 30.10.1999, lk 43.

[4] EÜT L 332, 28.12.2000, lk 63.

--------------------------------------------------
Euroopa Liidu Teataja L 094 , 04/04/2001 Lk 0021 - 0021



Komisjoni määrus (EÜ) nr 681/2001, 3. aprill 2001, millega kehtestatakse ajutised erandid määrusest (EÜ) nr 1370/95, millega sätestatakse ekspordilitsentside süsteemi üksikasjalikud rakenduseeskirjad sealihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 1365/2000, [2] eriti selle artikli 8 lõiget 2, artikli 13 lõiget 12 ja artiklit 22, ning arvestades järgmist: (1) Komisjoni määruse (EÜ) nr 1370/95 [3] (viimati muudetud määrusega (EÜ) nr 2898/2000 [4]) artikli 3 lõikes 3 on sätestatud, et ekspordilitsentse antakse välja litsentsitaotluste esitamise nädalale järgneval kolmapäeval tingimusel, et komisjon ei ole vahepeal võtnud mingeid erimeetmeid. (2) Võttes arvesse 2001. aasta riigipühasid ja sellest tulenevalt Euroopa Ühenduste Teataja ebakorrapärast väljaandmist, on otsustamisaeg tõhusa turukorralduse tagamiseks liiga lühike ning seetõttu tuleks seda ajutiselt pikendada. (3) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EÜ) nr 1370/95 artikli 3 lõikest 3, antakse järgmiste ajavahemike jooksul esitatud litsentsitaotluste puhul litsentsid välja alljärgnevalt märgitud kuupäevadel, tingimusel et nimetatud artikli lõikes 4 osutatud erimeetmeid ei ole enne neid kuupäevi võetud: - 9.–13. aprill 2001, litsents antakse välja 19. aprillil 2001, - 23.–27. aprill 2001, litsents antakse välja 4. mail 2001, - 28. mai – 1. juuni 2001, litsents antakse välja 7. juunil 2001, - 17.–21. detsember 2001, litsents antakse välja 3. jaanuaril 2002, - 24.–28. detsember 2001, litsents antakse välja 7. jaanuaril 2002. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. aprill 2001 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 156, 29.6.2000, lk 5. [3] EÜT L 133, 17.6.1995, lk 9. [4] EÜT L 336, 30.12.2000, lk 32. --------------------------------------------------
Euroopa Liidu Teataja L 098 , 07/04/2001 Lk 0014 - 0014



Komisjoni määrus (EÜ) nr 704/2001, 6. aprill 2001, millega muudetakse määrust (EÜ) nr 2300/97 nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1997. aasta määrust (EÜ) nr 1221/97, millega kehtestatakse mee tootmise ja turustamise täiustamise abinõude üldised rakenduseeskirjad, [1] muudetud määrusega (EÜ) nr 2070/98, [2] eriti selle artiklit 5, ning arvestades järgmist: (1) Komisjoni määrusega (EÜ) nr 2300/97 [3] (viimati muudetud komisjoni määrusega (EÜ) nr 1438/2000 [4]) kehtestatakse mee tootmise ja turustamise täiustamise abinõude rakendussätted. (2) Komisjoni koostatud ning nõukogule ja Euroopa Parlamendile esitamiseks ettenähtud nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) rakendamise aruande [5] järeldustega on ette nähtud lihtsustatud haldamise kehtestamine, et võimaldada liikmesriikidel igal aastal esitada üksnes eelmisel aastal esitatud programmide muudatusi või kohandusi. (3) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2300/97 artikli 2 lõige 1 asendatakse järgmisega: "1. Liikmesriigid teevad oma programmid komisjonile teatavaks hiljemalt iga aasta 15. aprilliks. Liikmesriigid võivad teatada ka üksnes muudatustest ja kohandustest eelmisel aastal teatatud programmides." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. aprill 2001 Komisjoni nimel komisjoni liige Franz Fischler [1] EÜT L 173, 1.7.1997, lk 1. [2] EÜT L 265, 30.9.1998, lk 1. [3] EÜT L 319, 21.11.1997, lk 4. [4] EÜT L 161, 1.7.2000, lk 65. [5] K(2001) 70 (lõplik). --------------------------------------------------
Euroopa Liidu Teataja L 126 , 08/05/2001 Lk 0018 - 0019



Komisjoni määrus (EÜ) nr 898/2001, 7. mai 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Hispaania on vastavalt määruse (EMÜ) nr 2081/92 artiklile 5 saatnud komisjonile taotluse teatava nime registreerimiseks geograafilise tähisena. (2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid. (3) Komisjonile ei ole esitatud kõnealuse määruse artikli 7 alusel ühtki vastuväidet käesoleva määruse lisas esitatud nime kohta pärast selle avaldamist Euroopa Ühenduste Teatajas. [3] (4) Seepärast tuleks kõnealune nimi kanda kaitstud päritolunimetuste ja geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 509/2001 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimi lisatakse määruse (EÜ) nr 2400/96 lisasse ja kantakse kaitstud geograafilise tähisena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. mai 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 264, 14.9.2000, lk 2. [4] EÜT L 327, 18.12.1996, lk 11. [5] EÜT L 76, 16.3.2001, lk 7. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Lihatooted HISPAANIA Lacón Gallego (KGT) --------------------------------------------------
Euroopa Liidu Teataja L 137 , 19/05/2001 Lk 0024 - 0024



Euroopa keskpanga määrus (EÜ) nr 985/2001, 10. mai 2001, millega muudetakse määrust EKP/1999/4 Euroopa Keskpanga volituste kohta rakendada sanktsioone (EKP/2001/4) EUROOPA KESKPANGA NÕUKOGU, võttes arvesse Euroopa Ühenduse asutamislepingut, eriti selle artikli 110 lõiget 3, võttes arvesse Euroopa Keskpankade Süsteemi ja Euroopa Keskpanga põhikirja, eriti selle artikleid 34.3 ja 19.1, võttes arvesse nõukogu 23. novembri 1998. aasta määrust (EÜ) nr 2532/98 Euroopa Keskpanga volituste kohta rakendada sanktsioone, [1] eriti selle artikli 6 lõiget 2, ning arvestades järgmist: 23. septembri 1999. aasta määrust EKP/1999/4 Euroopa Keskpanga volituste kohta rakendada sanktsioone [2] tuleks muuta järgmistel põhjustel: kogemused on näidanud, et olemasolev sanktsioonide määramise ja täitmisele pööramisega seotud informatsiooni talletamise kord, eelkõige originaaldokumentide ja -materjalide vahetamise kord EKP ja riikide keskpankade vahel on osutunud üleliia tülikaks; seetõttu tuleb seda korda lihtsustada, et kehtestada kiirmenetlusel põhinev tõhus ja arukas sanktsioonide haldamise režiim, tagades samal ajal samaväärse õiguskindluse, ON VASTU VÕTNUD KÄESOLEVA MÄÄRUSE: Artikkel 1 Määruse EKP/1999/4 muudatused Määruse EKP/1999/4 artikli 9 lõige 5 asendatakse järgmisega: "5. Asjaomane riigi keskpank või EKP säilitab sanktsiooni määramise ja täitmisele pööramise seisukohalt asjakohase informatsiooni andmefailis, mida hoitakse vähemalt viis aastat alates lõpliku otsuse tegemisest sanktsiooni rakendamise kohta. Riigi pädev keskpank edastab EKP-le kõigi tema valduses olevate originaaldokumentide ja -materjalide koopiad, mis on seotud rikkumise puhul algatatava menetlusega." Artikkel 2 Jõustumine Käesolev määrus jõustub Euroopa Ühenduste Teatajas avaldamisele järgneva kuu kahekümne neljandal päeval. Käesolev määrus on tervikuna siduv ja vahetult kohaldatav kõikides liikmesriikides. Frankfurt Maini ääres, 10. mai 2001 EKP nõukogu nimel eesistuja Willem F. Duisenberg [1] EÜT L 318, 27.11.1998, lk 4. [2] Euroopa Keskpanga määrus (EÜ) nr 2157/1999, EÜT L 264, 12.10.1999, lk 21. --------------------------------------------------
Euroopa Liidu Teataja L 136 , 18/05/2001 Lk 0003 - 0003



Komisjoni määrus (EÜ) nr 962/2001, 17. mai 2001, millega muudetakse määrust (EÜ) nr 2879/2000, millega sätestatakse nõukogu määruse (EÜ) nr 2702/1999 üksikasjalikud rakenduseeskirjad põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. detsembri 1999. aasta määrust (EÜ) nr 2702/1999 põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides, [1] eriti selle artiklit 11, ning arvestades järgmist: (1) Komisjoni määrusega (EÜ) nr 2879/2000 [2] sätestatakse eespool nimetatud määruse üksikasjalikud rakenduseeskirjad. (2) Määruse (EÜ) nr 2879/2000 artiklis 9 määratakse kindlaks tähtajad, millal liikmesriigid peavad saatma komisjonile väljavalitud programmide ja rakendusorganite loetelud. Esmane tähtaeg on 15. mai 2001. (3) Uue korra rakendamisega seotud raskuste tõttu on teatavad liikmesriigid esimesel aastal taotlenud rohkem aega. (4) Korra kohaldamise hõlbustamiseks tuleks pikendada programmide esitamise tähtaega 15. juunini 2001. (5) Käesoleva määrusega ettenähtud meetmed on kooskõlas põllumajandussaaduste ja -toodete müügiedenduse korralduskomiteede ühisarvamusega, ON VASTU VÕTNUD KÄESOLEVA MÄÄRUSE: Ainus artikkel Määruse (EÜ) nr 2879/2000 artikli 9 lõike 1 esimene lause asendatakse järgmisega: "Hiljemalt iga aasta 30. aprilliks ja esimest korda 15. juuniks 2001 saadavad liikmesriigid komisjonile väljavalitud programmide ja rakendusorganite loetelu ning iga programmi koopia." Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. mai 2001 Komisjoni nimel komisjoni liige Franz Fischler [1] EÜT L 327, 21.12.1999, lk 7. [2] EÜT L 333, 29.12.2000, lk 63. --------------------------------------------------
Euroopa Liidu Teataja L 151 , 07/06/2001 Lk 0001 - 0002



Nõukogu määrus (EÜ) nr 1105/2001, 30. mai 2001, millega muudetakse määrust (EMÜ) nr 1911/91 ühenduse õiguse sätete kohaldamise kohta Kanaari saarte suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Hispaania ja Portugali ühinemisakti, eriti selle artikli 25 lõike 4 esimest lõiku, võttes arvesse komisjoni ettepanekut [1], võttes arvesse Euroopa Parlamendi arvamust [2], võttes arvesse majandus- ja sotsiaalkomitee arvamust [3] ning arvestades järgmist: (1) Määruse (EMÜ) nr 1911/91 [4] artikli 5 lõikes 1 sätestati üleminekuperiood, mille jooksul Hispaania ametiasutusi volitati kehtestama tootmis- ja impordimakse (APIM) kõikidele Kanaari saarte turule toodavatele või kohapeal valmistatavatele toodetele. (2) Nimetatud määruse artikli 6 lõikega 1 kehtestati üleminekuperiood ühise tollitariifistiku järkjärguliseks kohaldamiseks Kanaari saartele. (3) Mõlemad üleminekuperioodid lõppesid 31. detsembril 2000. (4) Oktoobris ja novembris 2000 taotlesid Hispaania ametiasutused kõnealuste üleminekuperioodide pikendamist ja määruse (EMÜ) nr 1911/91 kohaselt võetud meetmete kehtivuse pikendamist. (5) Juulis ja oktoobris 2000 teatasid Hispaania ametiasutused uuest Kanaari saarte suhtes kohaldatavast maksust, mis on ette nähtud asutamislepingu artikli 299 lõikes 2 osutatud halvemuste hüvitamiseks. (6) Taotlus sisaldas tõendusmaterjali, millest nähtub, et kuigi Kanaari saarte majanduslik olukord on üleminekuperioodi jooksul paranenud, kaasneks kõnealuse piirkonna täieliku integreerimisega tööstus- ja kaubandustegevuse allakäik ning seetõttu väheneks ka asjaomaste sektorite tööhõive. (7) Lühikese aja jooksul ei olnud siiski võimalik hinnata olemasolevate meetmete peatamise või muutmise täielikku mõju Kanaari saarte majanduslikule ja sotsiaalsele olukorrale. (8) Tagamaks asjaomastele ettevõtjatele nende äritegevust mõjutava õigusliku raamistiku teatav jätkuvus, on asjakohane pikendada kõnealuseid üleminekuperioode ühe aasta võrra. (9) Kui eespool nimetatud hindamine on lõppenud, teeb komisjon vajaduse korral uue ettepaneku, võttes arvesse asutamislepingu artikli 299 lõike 2 eesmärke, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1911/91 artikli 5 lõigetes 1 ja 6 ning artikli 6 lõikes 1 asendatakse kuupäev "31. detsember 2000" kuupäevaga "31. detsember 2001". Artikkel 2 Käesolev määrus jõustub Euroopa Ühenduste Teataja savaldamise päeval. Seda kohaldatakse alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 2001 Nõukogu nimel eesistuja B. Lejon [1] 9. veebruaril 2001 esitatud ettepanek (Euroopa Ühenduste Teatajas seni avaldamata). [2] Arvamus on esitatud 3. aprillil 2001 (Euroopa Ühenduste Teatajas seni avaldamata). [3] Arvamus on esitatud 1. aprillil 2001 (Euroopa Ühenduste Teatajas seni avaldamata). [4] EÜT L 171, 29.6.1991, lk 1. Määrust on viimati muudetud määrusega (EÜ) nr 2674/99 (EÜT L 326, 18.12.1988, lk 3). --------------------------------------------------
Komisjoni määrus (EÜ) nr 1121/2001,

7. juuni 2001,

millega määratakse kindlaks kõikide seniste ettevõtjate tariifikvootide alusel imporditavate banaanide individuaalsete kvootide korrigeerimiskoefitsientide kohandamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 216/2001, [2]

võttes arvesse komisjoni 7. mai 2001. aasta määrust (EÜ) nr 896/2001, millega kehtestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide importimisega ühendusse, [3] eriti selle artikli 5 lõiget 2,

ning arvestades järgmist:

(1) Komisjon määrab vajadusel kõikide ettevõtjate individuaalkvootide suhtes kohaldatava ühtse korrigeerimiskoefitsiendi vastavalt määruse (EÜ) nr 896/2001 artikli 5 lõikele 2 ning arvestades A/B- ja C-tariifikvootide alusel kättesaadavaid üldkoguseid ning liikmesriikidelt saadud teavet, mis käsitleb seniste A/B- ja C-ettevõtjate puhul vastavalt kõnealuse määruse artikli 4 lõigetele 1 ja 2 kehtestatud individuaalkvootide summat.

(2) Vastavalt teabele, mille liikmesriigid on saatnud määruse (EÜ) nr 896/2001 artikli 5 lõike 1 kohaselt, on individuaalsete kvootide summa seniste A/B-ettevõtjate puhul 1964154 tonni ja seniste C-ettevõtjate puhul 725180 tonni. Seetõttu tuleks mõlema seniste ettevõtjate kategooria puhul määrata kindlaks iga ettevõtja suhtes kohaldatav korrigeerimiskoefitsient.

(3) Tuleks meenutada, et kõikide seniste tootjate 2001. aasta teise poole individuaalse kvoodi suhtes kohaldatakse määruse (EÜ) nr 896/2001 artikli 28 lõiget 2.

(4) Käesolev määrus peab jõustuma viivitamata, arvestades määruses (EÜ) nr 896/2001 sätestatud tähtaegu.

(5) Käesoleva määrusega ettenähtud meetmed on kooskõlas banaanituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 404/93 artiklis 18 sätestatud A/B- ja C-tariifikvootide puhul on määruse (EÜ) nr 896/2001 artikli 5 lõikes 2 sätestatud korrigeerimiskoefitsient:

- iga senise A/B-ettevõtja puhul: 1,07883,

- iga senise C-ettevõtja puhul: 0,97286.

2. 2001. aasta teise poole puhul kohandatakse pärast lõike 1 kohaldamist iga vastavalt määruse (EÜ) nr 896/2001 artiklile 4 asutatud senise ettevõtja individuaalset kvooti määruse (EÜ) nr 896/2001 artikli 28 lõikes 2 sätestatud koefitsiendiga.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuni 2001

Komisjoni nimel

komisjoni liige

Franz Fischler

[1] EÜT L 47, 25.2.1993, lk 1.

[2] EÜT L 31, 2.2.2001, lk 2.

[3] EÜT L 126, 8.5.2001, lk 6.

--------------------------------------------------
Official Journal L 161 , 16/06/2001 P. 0015 - 0015



Komisjoni määrus (EÜ) nr 1179/2004, 25. juuni 2004 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 21. detsembri 1994 . aasta määrust (EÜ) nr 3223/94 puu- ja köögivilja impordikorra üksikasjalike eeskirjade kohta,(1) eriti selle artikli 4 lõiget 1, ning arvestades järgmist: (1) Määruses (EÜ) nr 3223/94 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel komisjon kehtestab kindlad impordiväärtused kolmandatest riikidest importimisel käesoleva määruse lisas sätestatud toodete ja ajavahemike puhul. (2) Kooskõlas eespool nimetatud kriteeriumidega tuleb kehtestada kindlad impordiväärtused käesoleva määruse lisas sätestatud tasemetel, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3223/94 artiklis 4 osutatud kindlad impordiväärtused kehtestatakse vastavalt käesoleva määruse lisale. Artikkel 2 Käesolev määrus jõustub 26. juunil 2004 . Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuni 2004 Komisjoni nimel põllumajanduse peadirektor J. M. Silva Rodríguez (1) EÜT L 337, 24.12.1994, lk 66. Määrust on viimati muudetud määrusega (EÜ) nr 1947/2002 (EÜT L 299, 1.11.2002, lk 17). LISA Komisjoni 25. juuni 2004 . aasta määrusele, millega kehtestatakse kindlad impordiväärtused, et määrata kindlaks teatava puu- ja köögivilja hind piiril
Euroopa Liidu Teataja L 163 , 20/06/2001 Lk 0010 - 0010



Komisjoni määrus (EÜ) nr 1202/2001, 19. juuni 2001, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 30 lõiget 1 ja artikli 31 lõiget 3, ning arvestades järgmist: (1) Komisjoni määruse (EÜ) nr 174/1999 [3] (viimati muudetud määrusega (EÜ) nr 806/2001 [4]) artikliga 20a nähakse ette sätted, mida kohaldatakse piimapulbri kvoodi haldamiseks eksportimisel Dominikaani Vabariiki vastavalt Euroopa Ühenduse ja Dominikaani Vabariigi vahel sõlmitud ja nõukogu otsusega 98/486/EÜ [5] heakskiidetud vastastikuse mõistmise memorandumile. Nimetatud kvoodi alusel väljaantud ekspordilitsentside kehtivusaega käsitlevate sätete reguleerimisala tuleks selgitada. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 174/1999 artikli 20a lõige 13 asendatakse tekstiga: "13. Olenemata artiklist 6, kehtivad ekspordilitsentsid alates nende väljaandmise tegelikust päevast määruse (EÜ) nr 1291/2000 artikli 23 lõikes 2 määratletud tähenduses kuni litsentsitaotluses esitatud kvoodiaasta 30. juunini." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 1. juunist 2001 väljaantud litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 2001 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 20, 27.1.1999, lk 8. [4] EÜT L 118, 27.4.2001, lk 4. [5] EÜT L 218, 6.8.1998, lk 45. --------------------------------------------------